คือผมโดนลวดตำเท้าตอนนี้ผมอายุ14เเต่ผมเคยฉีดวัคซีนบาทยัคตอนอายุ12ผมจะต้องไปฉีดอีกไหมครับ
สวัสดีค่ะ หากในช่วงวัยทารกและเด็กเล็ก ได้รับการฉีดวัคซีนป้องกันบาดทะยักมาครบแล้ว (โดยในช่วงวัยทารกจะเป็นการฉีดวัคซีนรวมโรคคอตีบ-ไอกรน-บาดทะยัก และอื่นๆ) และเพิ่งได้รับการฉีดวัคซีนบาดทะยักกระตุ้นไปเมื่ออายุ 12 ปี เมื่อโดนลวดตำเท้าในตอนนี้ที่อายุ 14 ปี ยังไม่จำเป็นต้องไปฉีดวัคซีนเพิ่มแต่อย่างใดค่ะอย่างไรก็ตาม อย่าลืมดูแลบาดแผลให้สะอาด เพราะอาจเสี่ยงต่อการติดเชื้อแบคทีเรียอื่นๆ ได้ ควรล้างแผลให้สะอาดด้วยสบู่หรือยาฆ่าเชื้อ และใส่ยาฆ่าเชื้อ เช่น โพไวโดน ไอโอดีน และเช็ดทำความสะอาดบาดแผลด้วยน้ำเกลือและใส่ยาฆ่าเชื้อทุกวัน หลีกเลี่ยงไม่ให้แผลโดนน้ำจนกว่าแผลจะหาย และควรใช้ผ้าสะอาดหรือผ้าก๊อซปิดบาดแผลเพื่อป้องกันฝุ่นละอองต่างๆ